
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI VALSTYBĖS TURTĄ 

2012 m. spalio 31 d. Nr. T-354
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 7 str. 22 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p. ir 17 str. 1 d. 4 p. bei atsižvelgdama į Lietuvos Respublikos socialinės apsaugos ir darbo ministerijos 2012 m. rugsėjo 26 d. raštą Nr. (5.21-76) SD-6452 „Dėl sutikimo perimti valstybės turtą“, nusprendžia:


1. Sutikti perimti patikėjimo teise valdyti, naudoti ir disponuoti valstybei nuosavybės teise priklausantį ir šiuo metu Lietuvos Respublikos socialinės apsaugos ir darbo ministerijos patikėjimo teise valdomą ilgalaikį materialųjį turtą – lengvąjį automobilį Škoda Fabia Combi Ambiente, kurio įsigijimo vertė – 34975,00 Lt, likutinė vertė – 0 Lt, pagaminimo metai – 2005, valstybinei (valstybės perduotai savivaldybėms) vaikų ir jaunimo teisių apsaugos funkcijai vykdyti.

2. Įgalioti rajono savivaldybės administracijos direktorių priimti turtą ir rajono savivaldybės vardu pasirašyti šio turto perdavimo-priėmimo aktą.

